Čłonojo Chróšćanskeje gmejnskeje rady wuradźowali
Chrósćicy (aha/SN). Na poslednjej zhromadźiznje do lětnjeje přestawki zaběraše so wčera Chróšćanska gmejnska rada z dodatnymi wustawkami „Chrósćicy – Hórnikowa“. Sobudźěłaćerka Budyskeho architektneho běrowa Panse Elisa Menzel přednjese wotwažowanje zapodatych stejišćow nošerjow zjawnych zajimow a zjawnosće. Kaž naćisk změnjenych wustawkow předwidźi, ma so něhdźe 2 000 kwadratnych metrow dotal wonkowneho wobłuka zapřijeć do nutřkowneho. Pokiwy a poručenja zapodachu krajny zarjad za wobswět, ratarstwo a geologiju, wopłóčkowy zaměrowy zwjazk Při Klóšterskej wodźe, ENSO kaž tež twarski a přirodoškitny hamt krajnoradneho zarjada.
Zamołwita za financy zarjadniskeho zwjazka při Klóšterskej wodźe Franciska Čapikowa přednjese wčera někotre změny k lětušemu hospodarskemu planej, kotryž bě nětko w juniju wupołoženy. Radźićeljo jemu přihłosowachu.
slk_Latn szl_Latn ces_Latn